Георги Дерменджиев не подмина и темата с Козмин Моци. „В края на мача допуснахме тази грешка, анализирахме я и видяхме за какво става въпрос. Наистина може би е по-добре, че Моци не фаулира съперника в 120-ата минута, но тогава Влади Стоянов щеше да пази на вратата. Това са играчи, които по всяко време могат да обърнат какъвто и да било мач. Това са силни характери. Надявам се това да се запази като приоритет в отбора за в бъдеще, независимо от треньора. Моци беше единствената опция. Той е заставал на вратата на шега. Той идваше срещу мен и аз го попитах дали ще пази. Обърнахме се, Владо беше подминал, казах му само да вземе ръкавиците от Владо. Единственото нещо, което му казах беше да изчака до край и да не реагира предварително на дузпите. После Кольо Донев и Чворович му дадоха съвети. Важното е, че се получи. Това беше сериозен психологически момент срещу нападателите на Стяуа. Имаше проучване кой къде бие дузпите, но това го знаеха вратарите – Стоянов и Чворович. При Моци всичко беше на реакция, чувство и усет“, заяви Дерменджиев.